open-index/open-wikipedia-markdown huggingface dataset:
Δήμος Νηλέως

thumb|Δήμος Νηλέως
Ο **Δήμος Νηλέως** ήταν διοικητική μονάδα που υπήρξε μέχρι το 2010, οπότε συγχωνεύτηκε στον Δήμο Μαντουδίου - Λίμνης - Αγίας Άννας που δημιουργήθηκε το 2011 με το Σχέδιο Καλλικράτης και βρίσκεται στο βόρειο άκρο της επαρχίας Χαλκίδος, στη βόρειο Εύβοια. Είχε πάρει την ονομασία του από τον ποταμό Νηλέα που διαρέει τον Δήμο. Έδρα του Δήμου ήταν η Αγία Άννα. Ο πληθυσμός του Δήμου κατά την απογραφή του 2001 ήταν 2.730 κάτοικοι.

Ο Δήμος Νηλέως συνόρευε στα βόρεια με το Δήμο Αρτεμισίου, Β/Δ με το Δήμο Ιστιαίας, Δυτικά με το Δήμο Ελυμνίων, Νότια με το Δήμο Κηρέως και Ανατολικά και Β/Α βρέχεται από το Αιγαίο πέλαγος.
Απείχε 72 χλμ από την πρωτεύουσα του Νομού, Χαλκίδα και 150 χλμ από την Αθήνα.
Κυριώτερα αξιοθέατα του Δήμου είναι το απολιθωμένο δάσος και το μουσείο απολιθωμένων θηλαστικών στην Κερασιά, οι καταράκτες της Δρυμώνας, το φαράγγι της Μπολοβίναινας και το Λαογραφικό Μουσείο στην Αγία Άννα, το ακρωτήρι Άγιος Βασίλειος στην παραλία Αγίας Άννας (Αγκάλη). 

Οι παραλίες του Δήμου είναι ιδιαίτερα ελκυστικές με το φυσικό κάλος και τα πεντακάθαρα γαλανά νερά που έχουν, για τον τουρισμό. Η απέραντη παραλία της Αγίας Άννας διαθέτει ξενοδοχεία διαφόρων κατηγοριών και ξενώνες όπως και άριστα οργανωμένο camping, επίσης και ενοικιαζόμενα δωμάτια, που θα τα βρείτε και στην παραλία Φραγκάκη και στην παραλία Κοτσικιά.

Οι ασχολίες των κατοίκων είναι με τη γεωργία, με τον τουρισμό και άλλα επαγγέλματα.

## Διαίρεση
Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: ** [[Δημοτικό διαμέρισμα Αγίας Άννης Εύβοιας|Δ.δ. Αγίας Άννης]] ** [1.232]
::* η Αγία Άννα [884]
::* η Αγκάλη [262]
::* η Παλαιόβρυση [86]
: ** [[Δημοτικό διαμέρισμα Αμελάντων Εύβοιας|Δ.δ. Αμελάντων]] ** [44]
::* οι Αμέλαντες [28]
::* οι Στράφοι [16]
: ** [[Δημοτικό διαμέρισμα Αχλαδίου Εύβοιας|Δ.δ. Αχλαδίου]] ** [437]
::* το Αχλάδι [344]
::* η Φραγκάκη [93]
: ** Δ.δ. Κεραμείας  ** -- η Κεράμεια [157]
: ** Δ.δ. Κερασέας  ** -- η Κερασιά [350]
: ** [[Δημοτικό διαμέρισμα Κοτσικιάς Εύβοιας|Δ.δ. Κοτσικιάς]] ** [181]
::* η Κοτσικιά [133]
::* το Αχλαδοπόταμο [2]
::* η Παραλία Κοτσικιάς [46]
: ** Δ.δ. Παππάδων  ** -- οι Παππάδες [329]

## Παραπομπές


## Εξωτερικοί σύνδεσμοι
*Δήμος Νηλέως
*Κόλπος Αγίου Βασιλείου
*Ποταμός Νηλέας
*Αξιοθέατα Δήμου

Νηλεως
Α΄ Νεκροταφείο Πατρών

Το **Α΄ Νεκροταφείο Πατρών** βρίσκεται στην περιοχή του Ζαβλανίου, βορειοανατολικά του κέντρου της πόλης.

## Ιστορία του νεκροταφείου
Το Α' Νεκροταφείο Πατρών θεμελιώθηκε στις 17 Φεβρουαρίου του 1880 και δόθηκε για χρήση την 1η Αυγούστου του ίδιου χρόνου. Η απόφαση για την κατασκευή του λήφθηκε από τον τότε δήμαρχο, Αθανάσιο Κανακάρη - Ρούφο το 1879. Για τον λόγο αυτό συστάθηκε ειδική επιτροπή με πρόεδρο τον ίδιο το δήμαρχο και μέλη τους: Παπαθεοδώρου, Διονύσιο Φραγκόπουλο, Κυριάκο Λάππα, Ανδρέα Κόλλα, Αθανάσιο Αθανασόπουλο και Αλφρέδο Κρωβ.

Ύστερα από έρευνες γιατρών επιλέχθηκε ως καταλληλότερο μέρος η περιοχή του Ζαβλανίου. Αρχικά αγοράστηκαν 79 στρέμματα, ενώ το 1928 επεκτάθηκε κατα 4 στρέμματα για να κατασκευαστεί ο ναός των Αγγέλων, ύστερα από δωρεά του Αντώνιου Παπαγεωργακόπουλου. Ο Δήμος Πατρέων διέθεσε για την κατασκευή του νεκροταφείου 35.000 δραχμές, ενώ προστέθηκαν και τα έσοδα από τους προπωλημένους τάφους. Το έργο ανατέθηκε στον ταγματάρχη του Μηχανικού Παπαγεωργίου, μετατέθηκε όμως και τον αντικατέστησε ο μηχανικός Σπυρίδων Τζέτζος. Ο ναός των Αγγέλων σχεδιάστηκε από τον καθηγητή Μιχελή και ολοκληρώθηκε το 1954 επι Λαλάκη Ρούφου. Ο αρχικός ναός της Αγίας Παρασκευής, που χτίστηκε παράλληλα με το νεκροταφείο, κατεδαφίστηκε από τους ισχυρούς σεισμούς του 1993 και ανεγέρθηκε καινούριος στην ίδια θέση. Επίσης υπάρχει και εκκλησία Διαμαρτυρομένων. Την διακόσμηση των ιερών ναών με διάφορα σκεύη την ανέλαβαν εξέχοντα μέλη της πατραϊκής κοινωνίας, όπως οι Αθανάσιος Κανακάρης - Ρούφος, Τζέτζος, Ασπασία Κρεμμύδη, Καλλιόπη Γκρήν, Ιουλία Τζέτζου κ.α.

Εκτός από ορθόδοξο τμήμα, υπάρχει και τμήμα καθολικών, διαμαρτυρομένων και εβραίων. Μέσα στο νεκροταφείο υπάρχουν τέσσερις λόφοι. Ο λόφος των Αγωνιστών, που ονομάζεται έτσι γιατί έχουν ταφεί πολλοί αγωνιστές του 1821 όπως Χαραλάμπης, Λόντος κ.α., του Ρούφου, όπου βρίσκεται το οικογενειακό μνήμα του Μπενιζέλου Ρούφου, της Αγίας Παρασκευής, όπου βρίσκεται η εκκλησία και των Γερμανικών, όπου την περίοδο της κατοχής τάφηκαν Γερμανοί. Ο πρώτος που ενταφιάστηκε στο Α΄ Νεκροταφείο Πατρών ήταν ο εκ Πάργας έμπορος Αναγνώστης Πετσάλης.

Ιδιαίτερη εντύπωση προκαλεί η αλέα των τραπεζιτών και εμπόρων, στην οποία υπάρχουν οι τάφοι των πλουσιότερων οικογενειών της Πάτρας της περιόδου 1880-1920. Ενδεικτικά ξεχωρίζουν τα ταφικά μνήματα της οικογένειας Κόλλα, της οικογένειας Κόγκου-Τριάντη, Καραμανδάνη, Καλαμογδάρτη, Ρούφου, Λάγγουρα κ.α.

Σήμερα γίνονται ενέργειες έτσι ωστε το Α΄ Νεκροταφείο Πατρών να ανακηρυχθεί επισήμως ως προστατευόμενο και διατηρητέο μνημείο.

## Παραπομπές


## Πηγές
* Γιώτα Καΐκα-Μαντανίκα, *Η αστική τάξη στη γειτονιά των αγγέλων*, Πάτρα 2004. ISBN 960-6628-00-0.
* Κώστας Ν. Τριανταφύλλου, *Ιστορικόν λεξικόν των Πατρών*, Τυπογραφείο Πέτρου Χρ. Κούλη, Πάτρα 1995, Τρίτη Έκδοση.

Πατρων Α
Νεκροταφειο Α
Έρικ Πάππας

Ο **Έρικ Πάππας** (*Erik Daniel Pappas*, 25 Απριλίου 1966) είναι Αμερικανός αθλητής του μπέιζμπολ.

Γεννήθηκε στις 25 Απριλίου 1966 στο Σικάγο και είναι ελληνικής καταγωγής. Έπαιξε επαγγελματικό μπέιζμπολ στις Ηνωμένες Πολιτείες και στις ομάδες *[[Σικάγο Καμπς]]* (Chicago Cubs ) και *[[Σεντ Λιούις Κάρδιναλς]]* (St. Louis Cardinals). Είναι διεθνής με την εθνική Ελλάδας στο μπέιζμπολ και αγωνίστηκε μαζί της στους Ολυμπιακούς αγώνες της Αθήνας.

## Παραπομπές


Κατηγορία:Έλληνες ομογενείς αθλητές
Κατηγορία:Έλληνες αθλητές του μπέιζμπολ
Κατηγορία:Αμερικανοί αθλητές του μπέιζμπολ
Ουίλιαμ Πάρκερ

Ο Σερ **Ουΐλιαμ Πάρκερ** ήταν Άγγλος ναύαρχος (1781-1866). Έγινε πασίγνωστος στην Ελλάδα από το σκληρό ναυτικό αποκλεισμό των ελληνικών παραλίων και βεβαίως του Πειραιά που ενήργησε ως αρχηγός του βρετανικού στόλου της Μεσογείου το 1850, κατόπιν διαταγής του υπουργού εξωτερικών της Αγγλίας Πάλμερστον,κατά τα γνωστά εκ του ονόματός του «Παρκερικά».

Ο Πάρκερ ήταν προηγουμένως ελάχιστα γνωστός στους Έλληνες, αφού ως Κυβερνήτης της φρεγάτας «Ουορσπάιτ» ήταν εκείνος που είχε μεταφέρει τον Ιωάννη Καποδίστρια από την Ανκόνα στην Ελλάδα.

## Παραπομπές


Κατηγορία:Άγγλοι ναύαρχοι
Αριαράθης Β΄ της Καππαδοκίας

Ο **Αριαράθης Β**' (κυβ. 301 π.Χ. – περ. 280 π.Χ.) ήταν ηγεμόνας της Καππαδοκίας κατά την ελληνιστική εποχή, μέλος της Δυναστείας των Αριαραθιδών. Πατέρας του ήταν ο Ολοφέρνης, αγαπημένος αδερφός του βασιλιά Αριαράθη Α'. Αδελφός του ήταν ο Αρύσης ή Ασύσης. Οι μόνες πληροφορίες που διαθέτουμε για το πρόσωπό του προέρχονται από τη γενεαλογία των βασιλέων της Καππαδοκίας η οποία εξιστορείται στο έργο του Διοδώρου του Σικελιώτη.

## Βιογραφικά στοιχεία
Ο Αριαράθης Β' υιοθετήθηκε σε νεαρή ηλικία από τον άτεκνο θείο του, Αριαράθη Α' προκειμένου να τον διαδεχτεί στο θρόνο. Ωστόσο όταν ο τελευταίος έφτασε σε ηλικία ογδόντα δύο ετών, εισέβαλλαν στην επικράτειά του οι Μακεδόνες στρατηγοί του Μεγάλου Αλεξάνδρου, Περδίκκας και Ευμένης. Ο γηραιός βασιλιάς και η κοντινή του οικογένεια θανατώθηκαν με μαρτυρικό τρόπο το 322 π.Χ.

Διαβλέποντας πως η κατάσταση ήταν προς το παρόν απελπιστική, ο διάδοχός του, Αριαράθης Β', κατάφερε να διαφύγει με λίγους οπαδούς του στην Αρμενία. Ήταν το 301 π.Χ. που παρουσιάστηκε η ευκαιρία ανάκτησης των προγονικών του εδαφών. Περδίκκας και Ευμένης είχαν πεθάνει σε προγενέστερα έτη, ενώ ο Αντίγονος ο Μονόφθαλμος μαχόταν το Σέλευκο στη Μάχη της Ιψού. Εκμεταλλευόμενος την κατάσταση, ο Αριαράθης δανείστηκε στρατό από τον Αρδοάτη, βασιλιά της Αρμενίας και, αφού σκότωσε το Μακεδόνα τοποτηρητή Αμύντα, στρατηγό του Αντιγόνου, επανέκτησε την αρχή του νότιου τμήματος της Καππαδοκίας. Περίπου την ίδια περίοδο το βόρειο πέρασε στα χέρια του ιδρυτή του βασιλείου του Πόντου, Μιθριδάτη Α' Κτίστη (302-266 π.Χ.).

Δεν είναι επιβεβαιωμένο πως ο Αριαράθης Β' ήταν εστεμμένος βασιλιάς, ωστόσο πρέπει να διέθετε κάποια μορφή ημιαυτονομίας, την οποία του παραχώρησε πιθανότατα ο Σέλευκος λίγο πριν από τη μάχη της Ιψού. Διέθετε τρεις γιους, εκ των οποίων ο μεγαλύτερος, ο Αριαράμνης Β' (280-230 π.Χ.), τον διαδέχτηκε στη διακυβέρνηση της Καππαδοκίας.

## Χρονολόγιο

## Παραπομπές


## Δείτε επίσης
*Δυναστεία των Αριαραθιδών
*Καππαδοκία
*Ελληνιστική περίοδος

## Βιβλιογραφία

*Buchholz A., «Die Liste der kappadokischen Könige bei Diodor», Philologisch-historische Beiträge Curt Wachsmuth zum 60. Geburtstag überreicht, Leipzig 1897, 127-136
*Mørkholm Ο., «Early Hellenistic Coinage from the Accession of Alexander to the Peace of Apamaea (336-188 BC)», Cambridge University Press, Cambridge 1991
*Niese B., «Ariarathes (2)», RE 2.1, Stuttgart, 816
*Simonetta Β., «The Coinage of the Cappadocian Kings», Fribourg 1977, Typos Monographien zur antiken Numismatik 2
*Reinach T., «Trois royaumes de l'Asie Mineure. Cappadoce, Bithynie, Pont», Paris 1888, Numismatique ancienne

 
## Εξωτερικοί σύνδεσμοι

* 
* 
* 

Αριαραθης 02
Πηνειός ΙΙΙ (αρματαγωγό)

**Πηνειός ΙΙΙ ([[Αρματαγωγό]]) / 3506, L-171**

Πρώην 'LST 3506'.

Κατασκευάστηκε στα ναυπηγεία ‘U.K. – Vickers – Armstrongs Ltd. Naval’. Παραχωρήθηκε από το βρετανικό Ναυτικό στις 18 Απριλίου 1947. Κατασκευάστηκε στα Βρετανικά ναυπηγεία : ‘U.K. – Vickers – Armstrongs Ltd. Naval’. Καθελκύστηκε στις 2 Δεκεμβρίου 1944. Στην ενεργεία από τις 25 Ιουλίου 1945. Ομοίου τύπου : ‘Αχελώος ΙΙΙ’, ‘Αλιάκμων ΙΙ’, ‘Στρυμών ΙΙ’, ‘Αλφειός ΙΙΙ’ και ‘Αξιός ΙΙ’. Επεστράφη το 1968 και εκποιήθηκε στην Ελλάδα.  Παροπλίστηκε το 1971.

## Πηγές
*HMS LST 3506 
*LST (Landing Ship Tank/Troop) 

Κατηγορία:Ελληνικά Αρματαγωγά
Στρυμών ΙΙ (αρματαγωγό)

**Στρυμών ΙΙ ([[Αρματαγωγό]]) / 3502, L-182**

Πρώην ‘HMS-LST 3502’.

Ναυπηγήθηκε στο 1943 στον Καναδά στα ναυπηγεία ’Canada – Canadian Vickers Co – Montreal’. Η καθέλκυση του έγινε στις 31 Αυγούστου 1944, στην ενεργεία από τις 16 Μαΐου 1945. Παραχωρήθηκε επί δανεισμό – από τους Άγγλους – το 1947. Η ύψωση της Ελληνικής Σημαίας στις 10 Μαΐου 1947. Ομοίου τύπου πλοία : ‘Αλιάκμων ΙΙ’, ‘Πηνειός ΙΙΙ’, ‘Αχελώος ΙΙΙ’, ‘Αλφειός ΙΙΙ’ και ‘Αξιός ΙΙ’. Χρησιμοποιήθηκε για στρατιωτικές και κρατικές μεταφορές. Παροπλίστηκε το 1959, αλλά επιστράφηκε στο Βρεταννικό Ναυτικό στη Μάλτα το 1962.

## Πηγές
*HMS LST 3502 
*LST (Landing Ship Tank/Troop) 

Κατηγορία:Ελληνικά Αρματαγωγά
Μάξιμος Γ΄ Χριστώνυμος

Ο **Μάξιμος Γ΄** διετέλεσε Πατριάρχης Κωνσταντινουπόλεως από το 1476 έως το 1482.

Το κοσμικό του όνομα ήταν Μανουήλ και οικογενειακό του επίθετο Γουναρής, το οποίο άλλαξε στο λογιότερο και πιο ορθόδοξο Χριστώνυμος, ακολουθώντας συνήθεια της εποχής του. Καταγόταν από την Πελοπόννησο και ήταν λόγιος, μορφωμένος, γλωσσομαθής και ασκητικός. Διετέλεσε Μέγας Εκκλησιάρχης του Πατριάρχη Ιωάσαφ Α΄, αξίωμα που μετά την Άλωση ενσωμάτωνε και τις αρμοδιότητες του Σκευοφύλακα. Ο Μωάμεθ Β΄ ο Πορθητής διέταξε και του έκοψαν τη μύτη, διότι αρνήθηκε να δωροδοκηθεί και επέμενε στην εισήγησή του προς τον Πατριάρχη να μην ευλογηθεί παράνομος δεύτερος γάμος του Γεωργίου Αμιρούτζη, παράγοντα της Υψηλής Πύλης.

Εξελέγη Πατριάρχης την άνοιξη του 1476 και κατέβαλε το καθιερωμένο πλέον φόρο των 2.500 φλουριών στο Δημόσιο Ταμείο. Την ημέρα της εκλογής εκάρη μοναχός, παίρνοντας το όνομα Μάξιμος, και την επομένη χειροτονήθηκε από τον Μητροπολίτη Ηρακλείας. Η Πατριαρχία του χαρακτηρίστηκε από σύνεση, πράγμα που βοήθησε ιδιαίτερα το Πατριαρχείο, καθώς βρισκόταν ακόμη στην αρχή της μετά την Άλωση εποχής. Ειρήνευσε έριδες μεταξύ κληρικών, εξέδωσε κανονικές διατάξεις και γράμματα, κήρυσσε τακτικά στους ναούς και μετέφρασε το Σύμβολο της Πίστεως στα τουρκικά. Τον Ιανουάριο του 1480 έστειλε επιστολή στο Δόγη της Βενετίας Τζοβάννι Μοτσενίγκο, με την οποία ζητούσε να πάψει η καταπίεση των Ορθοδόξων στις ενετοκρατούμενες περιοχές και στην οποία δικαιολογεί το οθωμανικό φορολογικό σύστημα με το οποίο οι χριστιανοί φορολογούνταν μέσω της Εκκλησίας, γράφοντας ότι τουλάχιστον τώρα οι χριστιανοί δίνουν χρήματα αντί για αίμα για να φυλαχτεί η πίστη τους.

Περί το 1481 έστειλε τον Μητροπολίτη Εφέσου Δανιήλ στα Πατριαρχεία της Ανατολής, προκειμένου να διευθετηθούν διαφορές με τους Λατίνους, οι οποίοι είχαν ήδη διεισδύσει στα Ιεροσόλυμα και είχαν πάρει άδεια από τις αρχές να λειτουργούν στο νότιο μέρος του Γολγοθά, όπως και οι Ορθόδοξοι. Το 1481 συνεκάλεσε Σύνοδο με θέμα την ανάκληση των αποφάσεων της Συνόδου της Φερράρας-Φλωρεντίας και συμμετοχή των άλλων Πατριαρχείων και 20 Μητροπολιτών. Τον Ιανουάριο του 1482 έστειλε επιστολή στον Δόγη της Βενετίας Τζοβάννι Μοτσενίγκο, με την οποία του ζητούσε να πάψουν οι διωγμοί στα βενετοκρατούμενα ορθόδοξα εδάφη.

Πέθανε εν ενεργεία στις 3 Απριλίου 1482. Η Ορθόδοξη Εκκλησία τον ανακήρυξε άγιο και τιμά τη μνήμη του στις 17 Νοεμβρίου (Αναφέρεται όμως ως ημερομηνία εορτής και η 20ή Νοεμβρίου, η 17η και η 19η Απριλίου).

## Συγγράμματα
Έργα του είναι:
* Ερμηνεία του Συμβόλου
* Κατά του Πληθωνικού συγγράμματος
* Περί Μάρκου Εφέσου, Φλωρεντίνης συνόδου, Γεμιστού και Βησσαρίωνος

## Υποσημειώσεις

## Παραπομπές


## Πηγές
* 
* 
* 
* 
* 
* 
* 
* 
* 

Κατηγορία:Πατριάρχες Κωνσταντινουπόλεως
Κατηγορία:Άγιοι της Ορθόδοξης Εκκλησίας
Κατηγορία:Έλληνες λόγιοι του 15ου αιώνα
Κατηγορία:Βυζαντινοί του 15ου αιώνα
Κατηγορία:Επίσκοποι του 15ου αιώνα
Μιαούλης ΙΙΙ (αντιτορπιλικό)

Το **Μιαούλης ΙΙΙ / 12, L-91, D-59** ήταν αντιτορπιλικό πρώην ‘HMS MODBUARY’. Ναυπηγήθηκε στα ναυπηγεία ‘SWAN – HUNTER’ στην Αγγλία. Όμοιου τύπου πλοία: ‘Άστιγξ ΙΙ’, Πίνδος', ‘Κανάρης ΙΙΙ’ και ‘Αδρίας ΙΙ’. Η καθέλκυση του πλοίου έγινε στις 3 Φεβρουαρίου 1942. Παρελήφθη στις 12 Νοεμβρίου 1942 από τον Αντιπλοίαρχο Μ. Ιατρίδη. Τον Μάρτιο του 1943 κατέπλευσε στο Port Said, μετά τον περίπλου της Αφρικής. Συμμετείχε στον αποκλεισμό της Τύνιδας και στις επιχειρήσεις τις απόβασης της Σικελίας. Συμμετείχε στις επιχειρήσεις της Δωδεκανήσου με Κυβερνήτη τον Πλωτάρχη Κ. Νικιτιάδη. Στις 10 Οκτωβρίου 1943 διέσωσε το πλήρωμα του Βρετανικού Α/Τ ‘Πάνθηρ’. Συμμετείχε στις επιχειρήσεις του εμφυλίου. Επεστράφη στην Βρετανία το 1960.

Κατηγορία:Ελληνικά αντιτορπιλικά
Κατηγορία:Ελληνικά αντιτορπιλικά του Β΄ Παγκοσμίου Πολέμου
Πίνδος (αντιτορπιλικό)

Το **Β.Π. Α/Τ ΠΙΝΔΟΣ** (πρώην L-63, 15, L-65), **D-72**, ήταν αντιτορπιλικό συνοδείας κλάσης *Hunt II* που παραχωρήθηκε από το Βρετανικό Βασιλικό Ναυτικό στο Ελληνικό Βασιλικό Ναυτικό στη διάρκεια του Β' Π.Π.

## Παραχώρηση
Το Β.Π. Α/Τ ΠΪΝΔΟΣ ξεκίνησε να ναυπηγήται, κατά παραγγελία της αγγλικής κυβέρνησης το 1940, στα ναυπηγεία 'UK – Swan Hunter & Wiqhqm Richardson Ltd, Wallsend – on Tyne' και καθελκύστηκε στις 5 Νοεμβρίου 1941 στο Νιούκασλ με το πλήρες όνομα *HMS BOLEBROKE*. 
Σύμφωνα με ειδική ελληνοβρετανική συνθήκη της κυβέρνησης Τσώρτσιλ και της της ελληνικής κυβέρνησης Εμμανουήλ Τσουδερού, που υπογράφηκε στις 9 Μαρτίου του 1942, αποφασίστηκε η διάθεσή πολεμικών πλοίων στο τότε Ελληνικό Βασιλικό Ναυτικό για την ενίσχυσή του στον διεξαγόμενο πόλεμο. Έτσι στις 3 Ιουνίου 1942 παραχωρήθηκε στο Ελληνικό Πολεμικό Ναυτικό από το Βρετανικό Ναυτικό.

Την επομένη 4 Ιουνίου του 1943 έγινε η ύψωση της ελληνικής σημαίας στον λιμένα Νιούκαστλ σε επίσημη τελετή παρουσία του Βασιλέως των Ελλήνων Γεωργίου Β΄ μετά του επιτελείου του. Το πλήρωμα του πλοίου αποτελούσε ομάδα αξιωματικών και ναυτών που είχαν έλθει από την Αλεξάνδρεια καθώς και Έλληνες υπήκοοι κάτοικοι στην Αγγλία. Κυβερνήτης του πλοίου ανέλαβε ο αντιπλοίαρχος Β.Ν. Βασίλειος Κύρης. Μετά την ικανοποιητική συμπλήρωση των δοκιμών του κατευθύνθηκε στη ναυτική βάση  του βρετανικού μητροπολιτικού στόλο  Σκάπα Φλόου όπου και παρέμεινε εκεί επί έξι εβδομάδες. προκειμένου να ολοκληρωθεί η αναγκαία εξάσκηση του πληρώματος. Στη συνέχεια απέπλευσε ως μονάδα συνοδείας νηοπομπής και δια του περίπλου της Αφρικής συνδέθηκε με τον στόλο στο Πορτ Σάιντ στις αρχές του 1943.

## Πολεμική δράση
Το B.Π. Α/Τ ΠΙΝΔΟΣ συμμετείχε σε ναυτικές επιχειρήσεις της Μεσογείου όταν με κυβερνήτη τον Δ. Φοίφα συμμετείχε στον ναυτικό αποκλεισμό της Τυνησίας, καθώς και στην μεγάλη συμμαχική απόβαση στη Σικελίας. Στις 8 Αυγούστου 1943 βύθισε το Υ/Β ‘U-458’, ενώ συμμετείχε στην απόβαση της Νότιας Γαλλίας. Στη συνέχεια έδρασε σε δύσκολες επιχειρήσεις στη θάλασσα της Δωδεκανήσου (Σεπτέμβριος - Νοέμβριος) και συμμετέχοντας στη συνέχεια σε νηοπομπές από Πορτ Σάιντ προς Γιβραλτάρ.

Μετά την απελευθέρωση της Ελλάδας μαζί με τα υπόλοιπα πλοία της ίδιας κατηγορίας κατέπλευσε στα ελληνικά χωρικά ύδατα συνεχίζοντας όμως να συμμετέχει ως μοναδικό πλοίο του 12ου στολίσκου στις συμμαχικές νηοπομπές μέχρι της σύναψης ανακωχής με τους Γερμανούς στις 8 Μαΐου του 1945. Έκτοτε συμμετείχε σε  επιχειρήσεις του εμφυλίου και παρέμεινε σε ενέργεια μέχρι το 1950 όταν το Ελληνικό Βασιλικό Ναυτικό παρέλαβε τα νέα αμερικανικά αντιτορπιλικά τύπου ΛΕΩΝ. Την εποχή εκείνη όλα τα πλοία τύπου Χαντ τέθηκαν σε κατάσταση εφεδρείας και συντήρησης στο Ναύσταθμο Σαλαμίνας. Τελικά στις 18 Δεκεμβρίου του 1959 επεστράφη στο Βρετανικό Ναυτικό.

## Αδελφά πλοία
Ομοίου τύπου αδελφά πλοία τα οποία και παραχωρήθηκαν ομοίως στο ελληνικό βασιλικό ναυτικό ήταν τα : ‘Β.Π. Α/Τ ΜΙΑΟΥΛΗΣ', ‘Β.Π. Α&Τ ΚΑΝΑΡΗΣ’, ‘Β.Π. Α/Τ ΑΔΡΙΑΣ’ και το Β.Π. Α/Τ ΑΣΤΙΓΞ''.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.15ος, σελ.911.

Κατηγορία:Ελληνικά αντιτορπιλικά
Κατηγορία:Ελληνικά αντιτορπιλικά του Β΄ Παγκοσμίου Πολέμου
Κανάρης ΙΙΙ (αντιτορπιλικό)

Το **Κανάρης ΙΙΙ / L-53, 10, D-34** ήταν αντιτορπιλικό συνοδείας τύπου HUNT (Type III).

Η έναρξη ναυπήγησης του έγινε στα ναυπηγεία ‘Vickers Armstrong (Barrow-in-Furness, U.K.) ‘ στις 12 Δεκεμβρίου 1940. Η καθέλκυση του έγινε 18 Δεκεμβρίου 1941. Όμοιου τύπου πλοία : ‘Μιαούλης ΙΙΙ', ‘Πίνδος', ‘Άστιγξ ΙΙ’ και ‘Αδρίας ΙΙ’. Παραχωρήθηκε από το Βρετανικό Ναυτικό κατά τον Β’ Παγκόσμιο Πόλεμο, Εμφύλιο. Ύψωση Ελληνικής Σημαίας στις 27/07/1942 στο NewCastle –on-Tyne της Αγγλίας. Επεστράφη το 1959. Παροπλίστηκε το 1960.

## Δείτε επίσης
* Ελληνικό Πολεμικό Ναυτικό
* Κωνσταντίνος Κανάρης
* Κανάρης (πολεμικό πλοίο)

## Πηγές
* Uboat.net - RHS Kanaris (L 53)

Κατηγορία:Ελληνικά αντιτορπιλικά
Κατηγορία:Ελληνικά αντιτορπιλικά του Β΄ Παγκοσμίου Πολέμου
Πρόκλος Κωνσταντινουπόλεως

Ο **Πρόκλος** ήταν Αρχιεπίσκοπος Κωνσταντινουπόλεως από το 434 έως το 446.

Φημισμένος για την ρητορική του δεινότητα, ο Πρόκλος έπαιξε σημαντικό ρόλο στη διαμάχη του Νεστοριανισμού και στην θεολογία της αναπτυσσόμενης τότε λατρείας της Θεοτόκου. Τιμάται ως άγιος από την Ορθόδοξη και την Καθολική Εκκλησία.

## Βιογραφικά στοιχεία
Ο Πρόκλος γεννήθηκε γύρω στο 390 και έγινε αναγνώστης στην Κωνσταντινούπολη σε νεαρή ηλικία. Σπούδασε ρητορική και κλασικούς συγγραφείς σε ιδιώτες διδασκάλους και επηρεάστηκε από Αλεξανδρινούς διανοουμένους που ζούσαν στην Πόλη. Ήταν ο επιφανέστερος μαθητής του Ιωάννη Χρυσοστόμου.

Χειροτονήθηκε διάκονος και ιερέας από τον Πατριάρχη Αττικό, ενώ το 426 χειροτονήθηκε από τον Πατριάρχη Σισίνιο Μητροπολίτης Κυζίκου. Η θέση όμως καταλήφθηκε από κάποιον Δαλμάτιο, λόγω των ανωμαλιών της εποχής, έτσι ο Πρόκλος, χωρίς να στενοχωρηθεί, παρέμεινε στην Κωνσταντινούπολη, όπου κήρυττε. Διακρινόταν για την αγιότητα και τη μετριοπάθειά του, καθώς και για το δυνατό κήρυγμά του.

Όταν πέθανε ο Πατριάρχης Μαξιμιανός, το 434, εξελέγη πανηγυρικά Πατριάρχης, πριν ακόμη ταφεί ο προκάτοχός του. Κατά τη διάρκεια της Πατριαρχείας του, πολλοί Νεστοριανοί επέστρεψαν στην Ορθοδοξία. Στις 27 Ιανουαρίου του 438 πραγματοποίησε την ανακομιδή των λειψάνων του Ιωάννη του Χρυσοστόμου στην Κωνσταντινούπολη και τα τοποθέτησε στο Άγιο Βήμα του ναού των  Αποστόλων. Κατά τη διάρκεια της Πατριαρχίας του καθιερώθηκε ο τρισάγιος ύμνος στις εκκλησίες.

[thumb|right|Ο Πρόκλος στο [Μηνολόγιο του Βασιλείου Β΄.]]
Η Ορθόδοξη Εκκλησία τον έχει ανακηρύξει άγιο και τιμά τη μνήμη του στις 24 Οκτωβρίου και στις 20 Νοεμβρίου. Απότμημα του Ιερού Λειψάνου του Αγίου βρίσκεται στην Ιερά Μονή Κύκκου στην Κύπρο.

## Υποσημειώσεις και παραπομπές
### Υποσημειώσεις


### Παραπομπές


## Πηγές
* 
* 
* Αγιολόγιον 
* Ενοριακά νέα

## Εξωτερικοί σύνδεσμοι
* Πιτταράς Θεόδωρος: «Η Χριστολογία του Πρόκλου Κωνσταντινουπόλεως καί η συμβολή του στη διαμόρφωση του Χριστολογικού δόγματος κατά τό πρώτο ήμισυ του Ε΄ Αιώνος», διδακτορική διατριβή, Εθνικό και Καποδιστριακό Πανεπιστήμιο Αθηνών (ΕΚΠΑ), Θεολογική Σχολή, Τμήμα Θεολογίας, 2007 

Κατηγορία:Πατριάρχες Κωνσταντινουπόλεως
Κατηγορία:Μητροπολίτες Κυζίκου
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Βυζαντινοί του 5ου αιώνα
Κατηγορία:Επίσκοποι του 5ου αιώνα
Ηλεκτρικό δυναμικό

Το **ηλεκτρικό δυναμικό**, ή απλά **δυναμικό** όπως συνηθίζεται, είναι η *δυναμική ενέργεια ανά μονάδα φορτίου*. Η μονάδα μέτρησης του δυναμικού στο σύστημα SI είναι
το βολτ *(volt)*, προς τιμήν του Ιταλού επιστήμονα *Alessandro Volta*. Το βολτ ορίζεται ως 1 τζάουλ ανά κουλόμπ 
: 1Volt = 1{Joule \over Coulomb} \,

Το δυναμικό ορίζεται μαθηματικά ως

:  V(R)=-\int_{O}^{R} \vec E \cdot d \vec l \,

όπου το Ο είναι το σημείο αναφοράς, όπου συνήθως το δυναμικό είναι εκεί μηδενικό. Η *διαφορά δυναμικού* ορίζεται ως

: V(B)-V(A)=- \int_{A}^{B} \vec E \cdot d \vec l \,

Το δυναμικό συνδέεται άμεσα με την ένταση του ηλεκτρικού πεδίου μέσω της σχέσης

: \vec E = -\vec{\nabla} V
και αποτελεί την κλίση του ηλεκτρικού δυναμικού.Δείχνει ,δηλαδή, πως μεταβάλλεται το δυναμικό στον τρισδιάστατο χώρο.

Το βασικό πλεονέκτημα της εισαγωγής του δυναμικού έγκειται στο ότι αυτό είναι ένα μονόμετρο μέγεθος, εν αντιθέσει με την ένταση του ηλεκτρικού πεδίου, η οποία είναι ένα διανυσματικό μέγεθος, και κατά συνέπεια πιο δύσχρηστο στους υπολογισμούς. Υπάρχει μια ασάφεια στον ορισμό του δυναμικού, που αφορά το σημείο αναφοράς Ο, καθώς μετακινώντας αυτό το σημείο, αλλάζει η τιμή του δυναμικού. Γι' αυτό λέμε πως το δυναμικό αυτό καθαυτό δεν έχει κάποια φυσική σημασία. Ουσιαστική σημασία έχει μόνο η διαφορά δυναμικού, αφού τα δύο δυναμικά στα σημεία Α και Β έχουν υπολογιστεί με κοινό σημείο αναφοράς Ο. 

Θέτοντας το σημείο αναφοράς στο άπειρο, βρίσκουμε εύκολα πως το δυναμικό ενός σημειακού φορτίου q είναι

: V(r)=-\frac{1}{4\pi\epsilon_0} \int_{\infty}^{r} \frac{q}{r'^2}dr'=\frac{1}{4\pi\epsilon_0}\frac{q}{r}

ενώ για μια συνεχή κατανομή φορτίου έχουμε ότι

: V(R)=\frac{1}{4\pi\epsilon_0} \int \frac{\rho}{r} d\tau

Τέλος, το δυναμικό υπακούει στην αρχή της επαλληλίας.

Κατηγορία:Ηλεκτροστατική
Παλατινάτο

Το **Παλατινάτο** (γερμανικά Pfalz) ήταν ονομασία αρχαίων γερμανικών κρατών στα δυτικά της Αγίας Ρωμαϊκής Αυτοκρατορίας. Στην αρχή χρησιμοποιήθηκε προς υποδήλωση του συνόλου των κατάσπαρτων στη χώρα αυτοκρατορικών ανακτόρων και στη συνέχεια δόθηκε σε κράτος της Ρηνανίας, το οποίο από το 620 διαχωρίσθηκε σε Άνω Παλατινάτο ή Βαυαρικό Παλατινάτο, συνολικής έκτασης 6.500 τ.χλμ. με πρωτεύουσα τη Ρατισβόννη και στο Κάτω Παλατινάτο ή Παλατινάτο του Ρήνου με πρωτεύουσα τη Σπιρ (σήμερα στο ομόσπονδο κρατίδιο Ρηνανία-Παλατινάτο).

* Ο αστεροειδής **[[415 Παλατία]]** (415 Palatia), που ανακαλύφθηκε το 1896, πήρε το όνομά του από το ιστορικό κρατίδιο.

## Δείτε επίσης
*Ρηνανία-Παλατινάτο

Κατηγορία:Ρηνανία-Παλατινάτο
Κατηγορία:Γερμανικά ιστορικά κράτη
Κατηγορία:Γεωγραφία της Γερμανίας
Φορτιτούντο Μπολόνια

Η **Φορτιτούντο Παλακανέστρο Μπολόνια 103** (ιταλικά: *Fortitudo Pallacanestro Bologna 103*) είναι ιταλικός σύλλογος του μπάσκετ με έτος ίδρυσης το 1932. Τα χρώματά της είναι το μπλε και το λευκό. Αρχικά ονομαζόταν *Φορτιτούντο Παλακανέστρο Μπολόνια* έως το 2013, οπότε και μετονομάστηκε σε *Φορτιτούντο Παλακανέστρο Μπολόνια 103*.

## Τίτλοι

* 2 Πρωταθλήματα Ιταλίας
** 2000, 2005

* 1 Κύπελλο Ιταλίας 
** 1998

* 2 Σούπερ καπ Ιταλίας
** 1998, 2005

* Ευρωλίγκα
** Φιναλίστ το 2004

## Προηγούμενες ονομασίες
Η ονομασία της ομάδος εμπεριέχει και το όνομα του χορηγού, ο οποίος κατά καιρούς αλλάζει.
*Cassera (1966–68)
*Eldorado (1968–71)
*Alco (1971–78)
*Mercury (1978–80)
*I&B (1980–81)
*Lattesole (1981–83)
*Yoga (1983–88)
*Arimo (1988–90)
*Aprimatic (1990–91)
*Mangiaebevi (1991–93)
*Filodoro (1993–95)
*Teamsystem (1995–99)
*Paf Wennington (1999-01)
*Skipper (2001–04)
*Climamio (2004–07)
*UPIM (Σέριε Α), Beghelli (Γιούροκαπ) (2007–08)
*GMAC (Σέριε Α), δίχως χορηγό (Γιούροκαπ) (2008–09)
*AMORI (2009–10)
*TULIPANO IMPIANTI (2013-14)

## Ιστορικοί αθλητές
*  Άρτις Γκίλμορ (1988 - 1989)
*  Κάρλτον Μάγιερς (1995 - 2001)
*  Ντέιβιντ Ρίβερς (1997 - 1998)
*  Ντομινίκ Γουίλκινς (1997 - 1998)
*  Γκρεγκόρ Φούτσκα (1997 - 2002)
*  Αρτούρας Καρνισόβας (1998 - 2000) 
*  Στόγιαν Βράνκοβιτς (1999 - 2001) 
*  Τζιανλούκα Μπαζίλε (1999 - 2005)
*  Μάρκο Μίλιτς (2001- 2002)
*  Ζόραν Σάβιτς (2001 - 2002)
*  Κάρλος Ντελφίνο (2002 - 2004)
*  Χάνο Μοτόλα (2003 - 2004)
*  Μίλος Βούγιανιτς (2003 - 2005)
*  Σάνι Μπετσίροβιτς (2001 - 2002)
*  Στέφαν Χάμαν (2006 - 2007)

Κατηγορία:Μπολόνια

Κατηγορία:Ιταλικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1932
Κατηγορία:Σύλλογοι της Ευρωλίγκα ανδρών
Βίρτους Παλλακανέστρο Μπολόνια

Η **Βίρτους Παλλακανέστρο Μπολόνια** (ιταλικά: *Virtus Pallacanestro Bologna*), περισσότερο γνωστή, απλώς, ως **Βίρτους Μπολόνια** (ιταλικά: *Virtus Bologna*), είναι ιταλικός σύλλογος καλαθοσφαίρισης, με έδρα την Μπολόνια. Τα χρώματά της είναι το μαύρο και το λευκό. Η έδρα της είναι η Αρένα Βίρτους. 

Είναι απ' τις πιο ιστορικές ομάδες στο ιταλικό μπάσκετ, με πληθώρα τίτλων εντός και εκτός των συνόρων. Έχει αντιπαλότητα με την έτερη ομάδα της πόλης, την Φορτιτούντο. 

## Ιστορία
Ιδρύθηκε το 1927 ως γυμναστικός σύλλογος με έδρα την Μπολόνια της Ιταλίας, πρωτεύουσα της ομώνυμης επαρχίας και της περιοχής (περιφέρειας) Εμίλια-Ρομάνια.

## Τίτλοι
* 17 Πρωταθλήματα Ιταλίας
** 1946, 1947, 1948, 1949, 1955, 1956, 1976, 1979, 1980, 1984, 1993, 1994, 1995, 1998, 2001, 2021, 2025

* 8 Κύπελλα Ιταλίας 
** 1974, 1984, 1989, 1990, 1997, 1999, 2001, 2002

* 4 Σούπερ Καπ Ιταλίας
** 1995, 2021, 2022, 2023

* 2 Πρωταθλήματα Ευρώπης
** 1998, 2001

* 1 Κύπελλο Κυπελλούχων Ευρώπης
**  1990

* 1 EuroChallenge
** 2009

*1 Τσάμπιονς Λιγκ
** 2019
*1 Γιούροκαπ
**2022

## Εμβλήματα

Αρχείο:Virtus SEF.svg|Το πρώτο έμβλημα για όλα τα τμήματα του συλλόγου
Αρχείο:Virtus VB.svg|Το έμβλημα κατά τη δεκαετία του 1930
Αρχείο:V solid.svg|Το έμβλημα κατά τις δεκαετίες του 1940 και 1950
Αρχείο:V serif.svg|Το έμβλημα από το 1960 μέχρι το 1984
Αρχείο:V star.svg|Το έμβλημα μετά το 1984, όταν ο σύλλογος κέρδισε το 10ο Πρωτάθλημα Ιταλίας
Αρχείο:Virtus Bologna logo.svg|Το τωρινό έμβλημα από το 1996 και εντεύθεν


## Προηγούμενες ονομασίες της Βίρτους Μπολόνια
Η ονομασία της ομάδας εμπεριέχει και το όνομα του χορηγού, ο οποίος κατά καιρούς αλλάζει.
* 1957–1958: Μινγκάντι Μπολόνια (Minganti)
* 1958–1960: Ορασόντα Μπολόνια (Oransoda)
* 1960–1961: Ιντρολιτίνα Μπολόνια (Idrolitina)
* 1961–1962: Βίρτους Μπολόνια
* 1962–1965: Κνορ Μπολόνια (Knorr)
* 1965–1969: Κάντι Μπολόνια (Candy)
* 1969–1970: Βίρτους Μπολόνια
* 1970–1973: Νόρντα Μπολόνια (Norda)
* 1973–1983: Σινούντινε Μπολόνια (Sinudyne)
* 1983–1986: Γκραναρόλο Μπολόνια (Granarolo)
* 1986–1988: Ντιέτορ Μπολόνια (Dietor)
* 1988–1993: Κνορ Μπολόνια (Knorr)
* 1993–1996: Μπάκλερ Μπολόνια (Buckler)
* 1996–2002: Κίντερ Μπολόνια (Kinder)
* 2002–2003: Βίρτους Μπολόνια
* 2003–2004: Καρίσμπο Μπολόνια (Carisbo)
* 2004–2005: Καφέ Μαξίμ Μπολόνια (Caffè Maxim)
* 2005–2007: Βιντιβίτσι Μπολόνια (VidiVici)
* 2007–2008: Λα Φορτέτζα Μπολόνια (La Fortezza) Σέριε Α, Βιντιβίτσι Μπολόνια (VidiVici) Ευρωλίγκα
* 2008–2009: Λα Φορτέτζα Μπολόνια (La Fortezza) Σέριε Α, Βίρτους ΜπολόνιαΦιέρε (BolognaFiere) ΓιουροΤσάλεντζ
* 2000–2012: Κανάντιαν Σόλαρ Μπολόνια (Canadian Solar)
* 2012–2013: Σάι Τρε Μπολόνια (SAIE3)
* 2013: Όκνοπλαστ Μπολόνια (Oknoplast)
* 2013–2015: Γκραναρόλο Μπολόνια (Granarolo)
* 2015–2016: Ομπιεττίβο Λαβόρο Μπολόνια (Obiettivo Lavoro)
* 2016–2025: Σεγκαφρέντο Βίρτους Μπολόνια (Segafredo Virtus)
* 2025–σήμερα: Ολιντάτα Βίρτους Μπολόνια (Olidata) Σέριε Α

## Παραπομπές


## Εξωτερικοί σύνδεσμοι

*  Επίσημος ιστότοπος

Κατηγορία:Ιταλικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1929
Κατηγορία:Μπολόνια
Κατηγορία:Σύλλογοι της Ευρωλίγκα ανδρών
Γραμμή

Στη Γεωμετρία ως **γραμμή** χαρακτηρίζεται το νοητό ή εμφανές σχήμα που παρουσιάζει ένα σημείο κινούμενο στο χώρο. Η γραμμή έχει μία μόνο διάσταση αυτή του μήκους. Ανάλογα της διαδρομής του σημείου στο χώρο η γραμμή μπορεί να είναι:

# **[[Ευθεία]]**: οπότε και αποτελεί τη συντομότερη οδό από εκκίνηση μέχρι στάσης του σημείου.
# **[[Τεθλασμένη]]** που περιέχει ευθύγραμμα τμήματα σχηματίζοντας γωνίες. 
# **[[Καμπύλη]]** της οποίας κανένα τμήμα, ακόμη και το μικρότερο, δεν είναι ευθεία.
# **Μεικτή** της οποίας τμήματα είναι ευθύγραμμα και καμπύλα.
# **Επίπεδη** της οποίας όλα τα σημεία βρίσκονται στο αυτό επίπεδο και
# **Στρεβλή** της οποίας όλα τα σημεία δεν βρίσκονται στο ίδιο επίπεδο (π.χ. σχήμα σπειροειδούς ελατηρίου).

Με βάση τη γεωμετρική αυτή ερμηνεία του όρου, η λέξη γραμμή στην ελληνική γλώσσα παρουσιάζει πολλές δευτερεύουσες ή και μεταφορικές σημασίες όπως π.χ. στη μετρολογία, γενεαλογία, ναυπηγική κ.λπ ή και ως επίθετο π.χ. σιδηροδρομική, ακτοπλοϊκή, τηλεγραφική κ.λπ).

*|
Άνω Παλατινάτο

Η **διοικητική περιφέρεια Άνω Παλατινάτο** () είναι μια από τις επτά διοικητικές περιφέρειες του γερμανικού ομόσπονδου κρατιδίου της Βαυαρίας. Έχει 1.087.991 κατοίκους (30 Σεπτεμβρίου 2006) και έκταση 9.691,03 χλμ². Η διοικητική περιφέρεια Άνω Παλατινάτο βρίσκεται στο βορειοοανατολικό μέρος της Βαυαρίας. Συνορεύει ανατολικά με της διοικητικές περιφέρειες Άνω Βαυαρία, Κάτω Βαυαρία, Μέση Φρανκονία και Κάτω Φρανκονία και στην ανατολή με την Τσεχία.

## Ονομασία
Το Άνω Παλατινάτο είναι ένα κομμάτι του ιστορικού Παλατινάτου πήρε το όνομά του πρώτα στις αρχές του 16ου αιώνα, επειδή στη Συνθήκη της Παβία ήταν μια από τις κύριες μερίδες που διεκδικούσε ο οίκος Βίττελσμπαχ, ο οποίος κυβέρνησε επίσης πέρα και στο σημερινό Ρηνανία-Παλατινάτο στη Ρηνανία.

## Διοικητική διαίρεση
Η διοικητική περιφέρεια Άνω Βαυαρία διαιρείται σε 7 επαρχίες (*Landkreise*) και τρεις ανεξάρτητες αστικές περιφέρειες (*kreisfreie Städte*), ανεξάρτητες των επαρχιών.

## Παραπομπές


## Εξωτερικοί σύνδεσμοι
* 

Κατηγορία:Διοικητικές περιφέρειες της Γερμανίας
Δήμος Βερτίσκου

thumb|right|200px|Ο δήμος Βερτίσκου σημασμένος με κόκκινο σε πολιτικό χάρτη του νομού Θεσσαλονίκης

Ο **Δήμος Βερτίσκου** ήταν δήμος του νομού Θεσσαλονίκης που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Λαγκαδά. Βρισκόταν στην βορειοανατολική περιοχή του Νομού Θεσσαλονίκης. Στην απογραφή του 2001 είχε 3.350 κατοίκους. Είχε ως έδρα του το χωριό Όσσα που ήταν και το μεγαλύτερο σε αριθμό κατοίκων σε όλο το Δήμο. Βρίσκεται λίγα μόλις χιλόμετρα (περίπου 30) από την πόλη της Θεσσαλονίκης . Άλλο σημαντικό χωριό της περιοχής που καταλάμβανε ο δήμος είναι το Πολυδένδρι Θεσσαλονίκης που διέρχεται φάση ανοικοδόμησης.

## Διοικητική διαίρεση
: **Δ.δ. Όσσης** [ 996 ]  
::* η Όσσα [ 835 ]  
::* η Γαλήνη [ 161 ]  
: **Δ.δ. Βερτίσκου** [ 452 ]  
::* ο Βερτίσκος [ 389 ]  
::* η Χωρούδα [ 63 ]  
: **Δ.δ. Εξαλόφου** [ 1.264 ]  
::* οι Πέντε Βρύσες [ 757 ]  
::* το Πολυδένδρι [ 507 ]  
: **Δ.δ. Λοφίσκου** [ 638 ]  
::* ο Λοφίσκος [ 399 ]  
::* η Αρετή [ 239 ]

Β
Α.Ο. Σίθωνες Νικήτης

Ο **Αθλητικός Όμιλος Σίθωνες Νικήτης**, γνωστός παλαιότερα με την ονομασία **Αθλητικός Όμιλος Νικήτης Χαλκιδικής**, είναι ελληνικό αθλητικό σωματείο που δραστηριοποιείται στη Νικήτη, στο Νομό Χαλκιδικής, όπου και βρίσκεται η έδρα του, το Κλειστό Γυμναστήριο Σιθωνίας. Αγωνίζεται με χρώματα το λευκό και το μπλε, ενώ σήμα του είναι η μέλισσα. Διαθέτει ενεργά τμήματα καλαθοσφαίρισης όλων των ηλικιακών ομάδων.

## Τμήμα καλαθοσφαίρισης ανδρών
### Ιστορική αναδρομή
Ο σύλλογος ξεκίνησε την πορεία του με την ονομασία Α.Ο. Νικήτης.

Κατά την αγωνιστική περίοδο 1999-00 ο σύλλογος κατέκτησε το Πρωτάθλημα της Β' Κατηγορίας Ανδρών που διοργανώνει η Ε.ΚΑ.Σ.Χ., λαμβάνοντας το εισιτήριο για την Α' Κατηγορία. Εκεί παρέμεινε μέχρι το τέλος της περιόδου 2004-05, οπότε και, κατακτώντας την κορυφή του βαθμολογικού πίνακα και το Πρωτάθλημα, κατάφερε να ανέλθει για πρώτη φορά στην ιστορία του στη Γ' Εθνική Κατηγορία.

Κατά τις δύο πρώτες αγωνιστικές περιόδους που συμμετείχε στο Πρωτάθλημα της Γ' Εθνικής Κατηγορίας, 2005-06 και 2006-07, η ομάδα της Νικήτης κατέλαβε την 8η θέση στην τελική κατάταξη του 2ου Ομίλου Βορρά. Την επόμενη αγωνιστική περίοδο, 2007-08, έπειτα από 16 συνεχόμενες ήττες, αποσύρθηκε από το Πρωτάθλημα, γνωρίζοντας τον υποβιβασμό στο τοπικό Πρωτάθλημα της Χαλκιδικής.

Την περίοδο 2008-09 πραγματοποίησε μία νέα αρχή στο Πρωτάθλημα της Β' Κατηγορίας Ανδρών της Ε.ΚΑ.Σ.Χ., το οποίο και κατέκτησε άμεσα.

Από το καλοκαίρι του 2011 η ομάδα της Νικήτης μετονομάστηκε επίσημα σε «Σίθωνες Νικήτης».

Την περίοδο 2011-12, οπότε και το Πρωτάθλημα της Α' Κατηγορίας διεξήχθη σε δύο ομίλους, η ομάδα συμμετείχε στο Νότιο, αποττυγχάνοντας να περάσει στην τελική φάση. Την επόμενη χρονιά, 2012-13, οπότε επέστρεψε και ο μοναδικός όμιλος, ολοκλήρωσε τις αγωνιστικές της υποχρεώσεις στην 6η θέση της κατάταξης.

## Τμήμα καλαθοσφαίρισης γυναικών

### Ιστορική αναδρομή
Κατά αγωνιστική περίοδο 2012-13 οι Σίθωνες Νικήτης έλαβαν μέρος στο Πρωτάθλημα Γυναικών της Ε.ΚΑ.Σ.Χ., ολοκληρώνοντας τις αγωνιστικές τους υποχρεώσεις στην 5η θέση του βαθμολογικού πίνακα.

## Παραπομπές


Κατηγορία:Αθλητικοί σύλλογοι Χαλκιδικής
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Χ.
Κατηγορία:Ιδρύσεις ομάδων καλαθοσφαίρισης σε άγνωστο έτος
Μίχαελ Ρότερ

Ο **Μίκαελ Ρόδερ** (*Michael Rother*, 2 Σεπτεμβρίου 1950 - ...) είναι Γερμανός μουσικός και τραγουδοποιός. Γεννήθηκε στο Αμβούργο στις 2 Σεπτεμβρίου 1950. Πήγε σχολείο στο Μόναχο, στο Wimslow της Βρετανίας, στο Karachi και κατέληξε στο Ντύσσελντορφ.

## Μουσική καριέρα

Ο Rother έχει την ευχέρεια να παίζει αρκετά μουσικά όργανα, αλλά ειδικεύεται στην κιθάρα και τα keyboards. Το 1971, στο Ντύσσελντορφ, δημιούργησε το γκρουπ Spirits Of Sound, και αργότερα έγινε μέλος των Kraftwerk και Wunderbar. Είναι περισσότερο γνωστός για τη συμμετοχή του, μαζί με το Klaus Dinger, στους Neu! (1971-1975), ένα από τα σημαντικότερα συγκροτήματα του μουσικού ρεύματος Krautrock, με το οποίο κυκλοφόρησε τρία «κανονικά» άλμπουμ (κυκλοφόρησαν άλλα δύο, αλλά χωρίς τη συγκατάθεση του). Επίσης, συμμετείχε στους Harmonia, μαζί με τους Hans-Joachim Roedelius και Dieter Mobieus (οι οποίοι ήταν στο συγκρότημα Cluster). Κυκλοφόρησαν δύο «κανονικά» άλμπουμ, το 1973 και το 1975, και ένα τρίτο με ηχογραφήσεις του 1976 με παραγωγό τον Brian Eno, που κυκλοφόρησε το 1997. Ο Rother, μαζί με τον Dinger και τον Florian Schneider, συμμετείχαν στους Kraftwerk, όσο ο Ralf Hutter ήταν εκτός του γκρουπ, και έκαναν μια ζωντανή εμφάνιση στη γερμανική τηλεοπτική εκπομπή Beat Club, το 1971, αλλά αποχώρησαν από το συγκρότημα λίγο αργότερα για να φτιάξουν τους Neu!.

Από τα τέλη της δεκαετίας του 1970, κυκλοφορούσε άλμπουμ σαν solo καλλιτέχνης, όπως τα *Flammende Herzen* (1977), *Sterntaler* (1978) και *Katzenmusik* (1979). Στους δίσκους αυτούς συμμετείχε στα κρουστά και ο Jaki Liebezeit, μέλος των Can. Στη δεκαετία του 1980, κυκλοφόρησε, μεταξύ άλλων, τα *Fernwarme* (1982), *Lust* (1983), *Süssherz und Tiefenschaerfe* (1985) και *Traumreisen* (1987). Στη δεκαετία του 1990 απέκτησε τα πλήρη δικαιώματα αυτών των άλμπουμ, και τα επανέκδωσε σε CD, μαζί με επιπλέον τραγούδια (συνήθως remix κάποιων τραγουδιών). Μαζί με αυτά, κυκλοφόρησε μια συλλογή με τα καλύτερα του τραγούδια και μια πρωτότυπη δουλειά, το *Esperanza* (1996).

## Δισκογραφία

### Ως solo καλλιτέχνης
* "Flammende Herzen" (1977)
* "Sterntaler" (1978)
* "Katzenmusik" (1979)
* "Fernwaerme" (1982)
* "Lust" (1983)
* "Suessherz und Tiefenschaerfe" (1985)
* "Traumreisen" (1987)
* "Radio: Musik von Michael Rother - Singles, 1977-1993" (1993)
* "Esperanza" (1996)
* "Remember (The Great Adventure)" (2004)

### με τους Neu!
* "Neu!" (1972)
* "Neu! 2" (1973)
* "Neu! '75" (1975)

### με τους Harmonia
* "Musik von Harmonia" (1974)
* "Deluxe" (1975)
* "Tracks & Traces / Harmonia 76" (1997)

## Παραπομπές


## Εξωτερικοί σύνδεσμοι
*ATP: Michael Rother - Βιογραφικό σημείωμα
*Επίσημη ιστοσελίδα του Michael Rother 

Κατηγορία:Γερμανοί μουσικοί
Κατηγορία:Ροκ μουσικοί
Σημαία της Ρουάντα

[thumb|250px|right|[Αρχείο:FIAV 111000.svg|20px Λόγος σημαίας: 2:3]]
Η νέα **[[σημαία]] της [[Ρουάντα]]** καθιερώθηκε στις 25 Οκτωβρίου του 2001 και υψώθηκε για πρώτη φορά στις 31 Δεκεμβρίου του 2001. Η σημαία έχει τέσσερα χρώματα: μπλε, πράσινο και δύο τύπους από κίτρινο (στη μεσαία λωρίδα έχει το απλό κίτρινο και στη δεξιά μεριά της μπλε λωρίδας έναν ήλιο (σύμβολο του διαφωτισμού) που έχει χρώμα το κίτρινο του ήλιου).

## Προηγούμενες σημαίες
### Πρώτη σημαία
thumb|left|150px|Η πρώτη σημαία της Ρουάντα της περιόδου 1959-1962
Στις 28 Ιανουαρίου του 1961 ανακηρύχθηκε η δημοκρατία της Ρουάντα και χρησιμοποιήθηκε ως σημαία η τρίχρωμη με κάθετες λωρίδες, χρώματος κόκκινου, κίτρινου και πράσινου (τα λεγόμενα παναφρικανικά χρώματα), η οποία χρησιμοποιούνταν από το 1959. 

### Σημαία της περιόδου 1962-2001
thumb|left|150px|Η πρώην σημαία της Ρουάντα (1962-2001)
Τα χρώματα της προηγούμενης σημαίας ήταν το κόκκινο, το κίτρινο και το πράσινο και στη μέση υπήρχε ένα αγγλικό R, με μαύρο χρώμα, ώστε να ξεχωρίζει από την πανομοιότυπη σημαία της Γουινέας. Η σημαία άλλαξε το 2001, λόγω του ότι συνδέθηκε με τις κτηνωδίες της γενοκτονίας στη χώρα.

## Φωτοθήκη

File:Flag of the German East Africa Company.svg|Σημαία της Γερμανικής Ανατολικής Αφρικής, προγενέστερης της Ρουάντα-Ουρούντι. Καταργήθηκε με το τέλος του Α' Παγκόσμιου Πολέμου και την απώλεια των γερμανικών αποικιών.
File:Flag of Belgium.svg|Σημαία του Βελγίου, σε χρήση στη Ρουάντα-Ουρούντι, πριν μετονομαστεί σε Ρουάντα
File:Flag of Rwanda (1959-1961).svg|Σημαία του Βασιλείου της Ρουάντα (1959–1962)
File:Flag of Rwanda (1962-2001).svg|Σημαία της Ρουάντα (1962–2001), η οποία άλλαξε μετά τη Γενοκτονία του 1994
File:Flag of the President of Rwanda.svg|Σημαία του Προέδρου της Ρουάντα


## Παραπομπές


Ρουαντα
Κατηγορία:Εθνικά σύμβολα της Ρουάντα
Pátria

Το  **"''Pátria''"  (''Πατρίδα'')**  είναι ο εθνικός ύμνος του  Ανατολικού Τιμόρ και χρησιμοποιήθηκε για πρώτη φορά με την ανακήρυξη της ανεξαρτησίας της χώρας, στις 28 Νοεμβρίου 1975  (από την Πορτογαλία), λίγο πριν την εισβολή της Ινδονησίας, στις 7 Δεκεμβρίου 1975.  Στις 20 Μαΐου 2002 υιοθετήθηκε επίσημα ως εθνικός ύμνος της ανεξάρτητης πια χώρας. Τον ύμνο έγραψε ο Francisco Borja da Costa (σκοτώθηκε την ημέρα της ειβολής, το 1975), ενώ συνθέτης είναι ο Afonso de Araujo.

**"Pátria" (Πατρίδα)** 
 

## Πορτογαλικοί στίχοι

:Pátria, Pátria, Timor-Leste, nossa Nação.
:Glória ao povo e aos heróis da nossa libertação.
:Pátria, Pátria, Timor-Leste, nossa Nação.
:Glória ao povo e aos heróis da nossa libertação.
:Vencemos o colonialismo, gritamos:
:abaixo o imperialismo.
:Terra livre, povo livre,
:não, não, não à exploração.
:Avante unidos firmes e decididos.
:Na luta contra o imperialismo
:o inimigo dos povos, até à vitória final.
:Pelo caminho da revolução.

## Ελληνική μετάφραση

:Πατρίδα , πατρίδα, Ανατολικό Τιμόρ, Έθνος μας
:Δόξα στο λαό και στους ήρωες της απελευθέρωσής μας
:Πατρίδα , πατρίδα, Ανατολικό Τιμόρ, Έθνος μας
:Δόξα στο λαό και στους ήρωες της απελευθέρωσής μας
:Αφανίζουμε την αποικιοκρατία, φωνάζουμε: Κάτω ο Ιμπεριαλισμός!
:Ελεύθερη γη, ελεύθεροι άνθρωποι, όχι, όχι, όχι στην εκμετάλλευση.
:Ας προχωρήσουμε, ενωμένοι, δυνατοί και αποφασισμένοι
:Στον αγώνα κατά του ιμπεριαλισμού, του εχθρού του λαού,
:Μέχρι την τελική νίκη, συνεχώς στην επανάσταση.

## Εξωτερικοί σύνδεσμοι
*Timor Crocodilo Voador - Ιστότοπος από τη Βραζιλία που περιλαμβάνει ένα αρχείο σε μορφή .mp3 με ολόκληρο τον ύμνο.
*Welcome to Timor Leste - Επίσημος τουριστικός ιστότοπος του Ανατολικού Τιμόρ.

Κατηγορία:Εθνικοί ύμνοι
Κατηγορία:Εθνικά σύμβολα του Ανατολικού Τιμόρ
Νησιά Αιγαίου Πελάγους

:*Για το γεωγραφικό διαμέρισμα της Ελλάδας δείτε: [[Νησιά Αιγαίου Πελάγους (διαμέρισμα)]]*

thumb|159px|Το Αιγαίο Πέλαγος.

Τα **Νησιά του Αιγαίου Πελάγους** είναι το σύμπλεγμα των νήσων του Αιγαίου Πελάγους, με την ηπειρωτική Ελλάδα να βρίσκεται στα δυτικά και βόρεια και την Τουρκία στα ανατολικά.

## Ελλάδα
thumb|159px|Ένταξη νησιών του Αιγαίου
thumb|159px|Τα νησιά του Αιγαίου που είναι υπό Ελληνική κυριαρχία
thumb|159px|Τα νησιά του Αιγαίου που είναι υπό Τουρκική κυριαρχία (Ίμβρος και Τένεδος)

Περιλαμβάνονται τα ελληνικά νησιά του Αιγαίου ανά περιφέρεια:
* Περιφέρεια Ανατολικής Μακεδονίας και Θράκης
**Νησιωτικό σύμπλεγμα Βορειοανατολικού Αιγαίου
***Θάσος
***Σαμοθράκη
*Περιφέρεια Κεντρικής Μακεδονίας
**Νησιά Χαλκιδικής
***Αμμουλιανή
***Διάπορος
*Περιφέρεια Βορείου Αιγαίου
**Νησιωτικό σύμπλεγμα Βορειοανατολικού Αιγαίου
***Λέσβος
***Χίος
***Σάμος
***Λήμνος
***Ικαρία
***Άγιος Ευστράτιος
***Ψαρά
***Φούρνοι
***Οινούσσες
***Θύμαινα
***Αντίψαρα
***Πασάς
***Άγιος Μηνάς
*Περιφέρεια Θεσσαλίας
**Νησιωτικό σύμπλεγμα Βορείων Σποράδων
***Σκόπελος
***Αλόννησος
***Σκιάθος
***Κυρά Παναγιά
***Περιστέρα
***Γιούρα
***Σκάντζουρα
***Βαλάξα
***Πιπέρι
***Σκυροπούλα
***Σαρακηνό
***Τσουγκριά
***Ψαθούρα 
*Περιφέρεια Αττικής
**Νησιωτικό σύμπλεγμα Νησιών Αργοσαρωνικού
***Σαλαμίνα
***Αίγινα
***Ύδρα
***Πόρος
***Σπέτσες
***Δοκός
***Αγκίστρι
***Άγιος Γεώργιος
***Σπετσοπούλα
***Ψυττάλεια
**Νησιωτικό σύμπλεγμα Επτανήσων
***Κύθηρα
***Αντικύθηρα
*Περιφέρεια Νοτίου Αιγαίου
**Νησιωτικό σύμπλεγμα Κυκλάδων
***Νάξος 
***Άνδρος 
***Πάρος
***Τήνος 
***Μήλος 
***Κέα 
***Αμοργός
***Ίος 
***Κύθνος
***Μύκονος
***Σύρος
***Θήρα (Σαντορίνη)
***Σέριφος 
***Σίφνος 
***Σίκινος 
***Ανάφη 
***Κίμωλος 
***Αντίπαρος 
***Φολέγανδρος 
***Μακρόνησος 
***Ηράκλεια 
***Γυάρος 
***Πολύαιγος 
***Κέρος 
***Ρήνεια
***Δονούσα
***Θηρασία 
***Αντίμηλος
***Δεσποτικό 
***Σχοινούσα
***Κουφονήσια
***Δήλος
**Νησιωτικό σύμπλεγμα Δωδεκανήσων
***Ρόδος
***Κάρπαθος
***Κως
***Κάλυμνος
***Αστυπάλαια
***Κάσος
***Τήλος
***Σύμη
***Λέρος
***Νίσυρος
***Πάτμος
***Χάλκη
***Σαρία
***Λειψοί
***Ψέριμος
***Αγαθονήσι
***Λέβιθα
***Καστελλόριζο
***Σύρνα
***Αλιμιά
***Αρκοί
***Γυαλί
***Νίμος
***Τέλενδος
***Φαρμακονήσι
***Κίναρος
***Αρμάθια
***Καλόλιμνος

### Άλλες περιφέρειες

Άλλες περιφέρειες στις οποίες νησιά βρέχονται από το Αιγαίο.

*Περιφέρεια Κρήτης
**Κρήτη
**Δία
**Χρυσή
**Κουφονήσι Λασιθίου
**Σπιναλόγκα

*Περιφέρεια Πελοποννήσου
**Ελαφόνησος

*Περιφέρεια Στερεάς Ελλάδας
**Εύβοια
**Μεγαλόνησος Πεταλιών
**Χερσονήσι
**Στύρα
**Σκύρος

## Τουρκία
thumb|250px|Τουρκικά νησιά του Αιγαίου

Περιλαμβάνονται τα τουρκικά νησιά:
*Νησιωτικό σύμπλεγμα Βορειοανατολικού Αιγαίου
*Επαρχία Τσανάκκαλε (Δαρδάνου)
**Ίμβρος 
**Τένεδος
**Λαγούσες
*Επαρχία Ιζμίρ (Σμύρνης)
**Εγγλεζονήσι
*Επαρχία Μπαλικεσίρ (Παλαιοκάστρου)
**Μοσχονήσι
*Επαρχία Μουγλών
**Αρκός

## Δείτε επίσης
* Νησιά του βορειοανατολικού Αιγαίου, περιλαμβάνονται τα νησιά του Βορείου Αιγαίου της Ελλάδας και της Τουρκίας.
* Κατάλογος νησιών της Ελλάδας ανά πληθυσμιακή πυκνότητα
* Κατάλογος ελληνικών νησίδων ανά νομό
* Ιόνια Νησιά

## Εξωτερικοί σύνδεσμοι

* Περιφέρεια Βόρειου Αιγαίου 
* Περιφέρεια Νοτίου Αιγαίου


Κατηγορία:Νησιά της Τουρκίας
Fair Antigua, We Salute Thee

Το **Fair Antigua, We Salute Thee** («*Ωραία Αντίγκουα, σε χαιρετούμε*» ) είναι ο εθνικός ύμνος της Αντίγκουας και Μπαρμπούντας και καθιερώθηκε για πρώτη φορά το 1967. Τον ύμνο έγραψε ο Νόβελ Χάμιλτον Ρίτσαρντς (Novelle Hamilton Richards), ενώ συνθέτης είναι ο Γουόλτερ Γκάρνετ Πάικαρτ Τσέιμπερς (Walter Garnet Picart Chambers).

## Στίχοι
## Αγγλικοί στίχοι
:Fair Antigua and Barbuda!
:We thy sons and daughters stand
:Strong and firm in
:Peace or danger
:To safe-guard our Native Land
:We commit ourselves to building
:A true nation brave and free;
:Ever striving, ever seeking,
:Dwell in love and unity

:Raise the standard! Raise it boldly!
:Answer now to duty's call
:To the service of thy country,
:Sparing nothing, giving all;
:Gird your loins and join the battle
:'Gainst fear, hate and poverty,
:Each endeavouring, all achieving,
:Live in peace where man is free.

:God of nations, let Thy blessings
:Fall upon this land of ours;
:Rain and sunshine ever sending,
:Fill her fields with crops and flowers;
:We her children do implore Thee,
:Give us strength, faith, loyalty,
:Never failing, all enduring
:To defend her liberty.

## Ελληνική μετάφραση
:Ωραία Αντίγκουα και Μπαρμπούντα!
:Εμείς, οι γιοι και οι κόρες σου, στεκόμαστε
:Δυνατοί και γεροί
:Στην ειρήνη ή στον πόλεμο
:Για να έχουμε πάντα ασφαλή την Πατρική μας Γη
:Δεσμευόμαστε να φτιαξουμε
:Ένα πραγματικό έθνος γενναίο και ελεύθερο
:Κάποτε κοπιώντας, κάποτε αναζητώντας
:Κατοικώντας με αγάπη και ομόνοια

:Ανεβάστε τον πήχη! Ανεβάστε τον με τόλμη!
:Απαντήστε τώρα στο κάλεσμα του καθήκοντος
:Για την υπηρεσία στη χώρα μας
:Χωρίς να λυπηθείτε τίποτε, δίνοντάς τα όλα
:Ζώστε τους λαγόνες σας (με όπλα) και μπείτε στη μάχη
:Πολεμήστε το φόβο, το μίσος και τη φτώχεια
;Με την προσπάθεια του καθενός όλοι πετυχαίνουμε.
:Ζήστε ειρηνικά όπου κάθε άνθρωπος είναι ελεύθερος.

:Θεέ των εθνών, άφησε τις ευλογίες σου
:Να έρθουν σε αυτή τη γη μας
:Να φέρνουν πάντοτε βροχή και το φως του ήλιου.
:Γέμισε τους αγρούς της με σπαρτά και λουλούδια,
:Εμείς τα παιδιά της σε παρακαλούμε
:Δώσε μας σθένος, πίστη, να είμαστε πιστοί
:Ποτέ να μην αποτύχπυμε και όλα να τα υπομείνουμε
:Για να υπερασπίσουμε την ελευθερία της.

## Εξωτερικοί σύνδεσμοι
*ο εθνικός ύμνος  στο nationalanthems.net

Κατηγορία:Εθνικοί ύμνοι
Κατηγορία:Εθνικά σύμβολα των Αντίγκουα και Μπαρμπούντα
Ακροβατικό Σμήνος 1ης Αυγούστου

thumb|200px|right|Αεροσκάφος Chengdu J-7, όμοιου τύπου με αυτά που χρησιμοποιούν οι August 1st
Οι **August 1st** (**1η Αυγούστου, Ba Yi**) είναι το ακροβατικό αεροπορικό σμήνος της Κινεζικής Πολεμικής Αεροπορίας. Το όνομά του αναφέρεται στην ημερομηνία ίδρυσης της Κινεζικής Πολεμικής Αεροπορίας. Ιδρύθηκε το 1962 και έχει εκτελέσει 320 επιδείξεις σε 100 χώρες. Ανήκει στη Αεροπορική Δύναμη Πεκίνου. Το σμήνος χρησιμοποιούσε αεροσκάφη Chengdu J-7EB, κινεζικής κατασκευής, τα οποία αντικαταστάθηκαν από τα νεώτερα J-7GB το 2001. Διαθέτει οκτώ αεροσκάφη, όμως μόνο έξι από αυτά χρησιμοποιούνται στις επιδείξεις. Έδρα του σμήνους είναι η αεροπορική βάση Γιανκούν (*Yangcun Air Force Base*).

## Εξωτερικοί σύνδεσμοι

* Οι August 1st στο airliners.net
* Σελίδα με φωτογραφίες των August 1st

Κατηγορία:Κίνα
Αντώνης Βλοντάκης

Ο **Αντώνης Βλοντάκης** (10 Οκτωβρίου 1975) είναι Έλληνας πρώην διεθνής αθλητής της υδατοσφαίρισης και ηθοποιός. Αγωνιζόταν στη θέση του φουνταριστού.

Γεννήθηκε στο Νιου Τζέρσεϊ των ΗΠΑ. Είναι 200 φορές διεθνής με την Εθνική Ελλάδας. Είναι πρόεδρος του Συνδέσμου Ελλήνων Αθλητών Υδατοσφαίρισης. Είναι αξιωματικός του Λιμενικού Σώματος. Ξεκίνησε την καριέρα του από τον Ν.Ο. Χανίων ενώ το 1997 μεταπήδησε στον Ολυμπιακό Πειραιώς με τον οποίο το 2002 ανεδείχθη πρωταθλητής Ευρώπης.

Μετείχε σε τρεις ολυμπιάδες ενώ κατέκτησε συνολικά 13 τρόπαια σε συλλογικό επίπεδο (11 με τον Ολυμπιακό, 2 με τον Εθνικό). Είναι ο τρίτος σκόρερ όλων των εποχών σε πειραϊκά ντέρμπι (Ολυμπιακού–Εθνικού) με 77 τέρματα (47 με το σκουφάκι του Εθνικού, 30 με του Ολυμπιακού).

Το 2022–23 υπήρξε βοηθός προπονητή στον Εθνικό και προπονητής ακαδημιών.

## Προσωπική ζωή
Το 2001 έγινε ζευγάρι με το μοντέλο και Playmate 1998, Κορίνα Στεργιάδου. Παντρεύτηκαν το 2003 και έχουν αποκτήσει τρία παιδιά: την Ηλέκτρα (γενν. 2004), την Μαλένα (γενν. 2005) και τον Σπυρίδωνα (γενν. 2007).

## Σύλλογοι

Έχει αγωνιστεί στις εξής ομάδες: 
* Ν.Ο. Χανίων: 1992–1997
* Ολυμπιακός Πειραιώς: 1998–2002
* Εθνικός Πειραιώς: 2003–2008 (369 γκολ πρωταθλήματος σε έξι περιόδους, 61.5 γκολ μ.ο.)
* Πανιώνιος: 2008-2009
* Ολυμπιακός Πειραιώς: 2010–2011
* Ν.Ο. Χίου: 2012–2013
* Νηρέας Λαμίας: 2014
* Υδραϊκός: 2015–2017

## Τίτλοι - Διακρίσεις

### Με την Εθνική ομάδα
* Ολυμπιάδες: 2000 (10ος), 2004 (4ος), 2008 (7ος).
* Παγκόσμιο Πρωτάθλημα: 3η θέση (2005), 4η θέση (2003)
* Παγκόσμιο Πρωτάθλημα εφήβων: 2η θέση (1995)
* World League: 3η Θέση (2004)

### Με τον Ολυμπιακό Πειραιώς
* Πρωταθλήματα Ελλάδος (5): 1999, 2000, 2001, 2002, 2010.
* Κύπελλα Ελλάδος (5): 1998, 2001, 2002, 2004, 2010.
* Κύπελλο πρωταθλητριών: 1 (2002)

### Με τον Εθνικό Πειραιώς
* Πρωταθλήματα Ελλάδος (1): 2006
* Κύπελλα Ελλάδος (1): 2005
* Πρώτος σκόρερ πρωταθλήματος: 2005.

## Φιλμογραφία
### Τηλεόραση

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Έλληνες υδατοσφαιριστές
Κατηγορία:Έλληνες προπονητές υδατοσφαίρισης
Κατηγορία:Υδατοσφαιριστές ΟΣΦΠ
Κατηγορία:Υδατοσφαιριστές Πανιωνίου
Κατηγορία:Υδατοσφαιριστές του Εθνικού Πειραιώς
Κατηγορία:Υδατοσφαιριστές Ν.Ο. Χανίων
Κατηγορία:Υδατοσφαιριστές Ν.Ο. Χίου
Κατηγορία:Φουνταριστοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2000
Κατηγορία:Υδατοσφαιριστές στους Θερινούς Ολυμπιακούς Αγώνες 2004
Κατηγορία:Υδατοσφαιριστές στους Θερινούς Ολυμπιακούς Αγώνες 2008
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Υδατοσφαιριστές Εθνικής Ελλάδας